OpenLLM-France/wikimedia huggingface dataset:
# Euskal Museoa (Baiona)

Euskal Museoa (frantsesez Musée Basque) Baionako (Lapurdi) Baiona Ttipia auzoan dagoen museo bat da. Euskal izena duen arren, haren gaia ez da euskara, Euskal Herriko etnografia baizik. Kortsarioen kaiko 37. zenbakian dago, XVII. mendeko Agorreta etxean (Frantziako monumentu historiko izendatua), Baiona Ttipia auzoan.

## Historia

Euskal museo bat irekitzeko lehenbiziko ekimenak Baionan egoitza zuen Société des Sciences, Lettres et Arts de Bayonne elkarteak bultzatutakoak izan ziren; euskal museoa gauzatzeko ideia jada aurretik 1914an sortutakoa zen. Phillippe Veiryn, William Boissel eta Ramiro Arrue sortzaileen artean egon ziren.
Halere, 1922ko martxoaren 9an Castagnet alkateak aipatutako Elkartearekin bildu eta udalaren babespean museo berri honen antolatzaile eta administraria izateko proposamena luzatu zionean zehaztu zen.
1922ko apirilaren 3an Boissel komandanteak txosten bat argitaratu eta Elkarteak baiezkoa eman zion. Hainbat estualdi gainditu ondoren, lehenbiziko erakustaldiak antolatu eta hainbat objektu bateratzeko eraikina euren eskura gelditu zen. Hogei hilabete beranduago, 1923ko abenduaren 9an, Udal Ordezkaritza batek museoa bisitatu zuen, eta 1924ko urtarrilaren 5ean «Société de Sciences, Lettres et Arts» elkarteak aurreneko aretoetan zehar ibili zen. Otsailean Museoa jendeari ireki zitzaion. Museoaren atarian ezarritako oroitarri batek museo honetako sortzaile eta bultzatzailea izan zen Boissel komandantea omendu eta oroitzen du.

## Bildumak

Museoaren gaia nagusiki euskal etnografia da, eta bere 2.000 m.²-ko azalera hainbat ataletan banaturik dago: lapurtar eta nafar altzari eta etxeko lanabesak, makila, arrantza tresnak, kupeltegintza, tellagintza, euskal dantzak eta sorginkeria (azken hau 1944an irekia). Atal bereziak erlijio eta ehorzketa objektuak dira, Pilotaren Museoa deritzona, Benta baten berreraikipena, antzinako sukalde eta logela batzuen berreraikipenak, nahiz 1937an sortutako Hiru B-ren gela deriotzona dira, hots, Biarno, Bigorra eta Euskal Herria; hau dena XVI. mendetik XX. mendera doazen piezekin osaturik dago.
Historiaurrea eta Baionako Historiari buruzko hainbat areto ere baditu: Baionako israeldarrak, Zigor Aretoa (XII. mendeko hiriaren armarria, moneta eta diru-parerez osatua), Jansenismoa, Idazleen Aretoa, Frantziako Iraultzari buruzko aretoa eta XVIII. mendeko historiari buruzkoa ere bai. Kartografia kabinete bat ere badu (XV. mendetik XX. mendera doazen piezekin osatua).

## Administrazioa

Museoa Baionako Udalaren eta Frantziako Museo Zuzendaritzaren pean dago. 1987an museoan 10 pertsonak lan egiten zuten, eta Jean Haritschelhar zuen zuzendari.

## Ikus gainera

* Euskal Museoa (Bilbo)
* Euskal Herria museoa
* San Telmo museoa

## Kanpo estekak

* Euskal Museoaren webgunea
* "Euskal Herria nola saltzen den" (Berria, 2020/08/13).
* Irati Esparza Guimon: "Baionako Euskal Museoa, euskal kultura eta historiaren gordailu", Gara, 2024/08/31.
* Datuak: Q3329506
* Multimedia: Musée Basque / Q3329506
# Euskal Literatura (Onaindia)

Euskal Literatura Santiago Onaindia idazleak 1972tik 1990ra argitaratutako lan erraldoia izan zen. Bertan euskal literaturaren idazle nagusiak bildu nahi zituen, irizpide desberdinak erabiliz. Sei liburuki dira eta bakoitzean garai desberdinetako euskal idazleak azaltzen ditu. Onaindiak euskara batua onartu ez zuenez, gehien batean gipuzkeraz idatzia dago. Euskal Herri osoko idazleen erreferentzia-entziklopedia da, historia deskribatzaile hutsa izanik.

## Obraren plana

Hauek dira sei liburukien edukiak:
* I. liburuki: XVI, XVII ta XVIII mendeak. Bilbo: Etor, 1972. 290 or.
* II. liburuki: XIX. mendea. Bilbo: Etor, 1973. 290 or. ISBN: 84-400-6000-4. Indize onomastikoa du.
* III. liburuki: Bi menderen artean. Bilbo: Etor, 1974. 408 or. ISBN: 84-300-6047-2. Indize onomastikoa du.
* IV. liburuki: Ogeigarren mendea. 1910-1935. Bilbo: Etor, 1975. 440 or. Indize onomastikoa du.
* V. liburuki: 1915-1940. Bilbo: Etor, 1977. 461 or. ISBN: 84-400-9772-7. Indize onomastikoa du.
* VI. liburuki: Geure mendean. Bilbo: Etor, 1990. 317 or. ISBN: 84-85527-74-7.

## Liburuen egitura

Hitzaurre eta azpalpen orokor batzuk kenduta, liburukiak egileen inguruan antolatzen dira. Onaindiak egile bakoitzari sarrera bat eskaini zion honako eskema jarraituz: biografia, obra, komentario kritikoa eta bibliografia. Liburuki gehienetan indize onomastikoa eta idazleen ordena lurraldez lurralde aurkitzen dugu. Komentario gehienak positiboak dira eta, egileak Onaindiaren ideologiarekin bat ez datozenean, aurkako komentarioak ez ditu egiten. Nolabait, XX. mendean, euskal liburuen kritika horrela ulertzen zen: bakarrik alde positiboak azaldu behar ziren.

## Erreferentziak

* ↑ Patxi Uribarren: https://:www.jakin.eus/show/177e1366798aa06d24e5ac8ffa7c9f92448d20e5

## Ikus, gainera

* Euskarazko entziklopediak

## Kanpo estekak

* Euskal Literatura I
* Euskal Literatura II
* Euskal Literatura III
* Euskal Literatura IV
* Euskal Literatura V
* Euskal Literatura VI
* Datuak: Q42908007
# Euskal Mendizale Federazioa

Euskal Mendizale Federazioa Euskal Herriko mendizaletasun, eskalada eta alpinismoaren federazioa da.

## Historia

1924ko maiatzaren 18an Elgetan (Gipuzkoa) sortu zuten, Araba, Bizkai, Gipuzkoa eta Nafarroa Garaiko mendi-elkarteek sustatuta, Federación Vasco-Navarra de Alpinismo izenarekin.
1926an Pyrenaica aldizkaria plazaratu zuten, eta gaur egun ere argitaratzen da, ia 100 urte izanik. Bilbon dauka egoitza argitalpenak eta hiru hilabetean behin ateratzen dute.
1980ko hamarkadan, lurraldeka banatu zen elkartea.

## Ikus, gainera

* Euskal Herriko alpinismoaren historia
* Ehun mendien lehiaketa

## Kanpo estekak

* Euskal Mendizale Federazioaren webgunea
* Datuak: Q12257568
# Ernesto Augusto Hannoverkoa

Ernesto Augusto (Londres, 1771ko ekainaren 5a - Hannover, 1851ko azaroaren 18a) Hannoverko erregea izan zen 1837tik hil zen arte.
Jurgi III.a Erresuma Batukoaren bosgarren semea izan zen. Bere aita ere Hannoverreko erregea zelarik. Jurgi IV.a Erresuma Batukoaren eta Gilen IV.a Erresuma Batukoaren anaia izan zen. Bere lau anaia zaharrenak semerik izan gabe hil ziren.
Gilen IV.a hiltzean, bere iloba Viktoria bere oinordekoa izan zen britainiar tronuan, eta bere anaia Ernesto Augusto Hannoverreko tronuan, Hannoverren lege salikoa indarrean baitzegoen.
Hannoverrera bidali zuten bere heziketarako eta Napoleondar gerretan parte hartu zuen. Frederika Mecklenburg-Strelitzkoarekin ezkondu zen. 1799an Cumberlandeko dukea eta Teviotdaleko dukea izendatu zuten. Lorden Ganberako kide izan zen, eta jarrera oso kontserbadoreak izan zituen beti.
1837an Hannoverreko errege bihurtu zen. 1848ko Iraultza zanpatu zuen. Aurka egon arren, Hannover 1859an sartu zen Zollvereinen.
1851n hil zen, eta bere oinordekoa, bere seme Jurgi V.a Hannoverkoa izan zen.

## Kanpo estekak

* Datuak: Q162302
* Multimedia: Ernest Augustus I of Hanover / Q162302
# Ernesto Dominguez

Ernesto Dominguez Olea (Leioa, Bizkaia, 1972) irakaslea eta Zubietako alkatea da.

## Erreferentziak

* ↑ ««Familia, lana, harremanak… euskarak dena eman dit» - Malerreka» Erran.eus (Noiz kontsultatua: 2021-08-23).

## Kanpo estekak

* Datuak: Q108212572
# Ernesto Aráoz

Ernesto Miguel Aráoz Salta, 1891ko ekainaren 11 – Buenos Aires, 1971ko martxoaren 6a ) argentinar abokatu, idazle eta politikaria izan zen, 1941eko eta 1943ko ekaineko estatu kolpearen artean Saltako Probintziako gobernadore izan zena .

## Biografia

Zuzenbide ikasketak egin zituen Buenos Aireseko Unibertsitatean, bere probintziara itzuli eta politikan sartu zen. Diputatu izan zen probintzia legegintzaldian 1920 eta 1925 bitartean , urte horretan Joaquín Corbalán gobernadorearen gobernuko ministro izateari utzi zion.
Hamarraldi Zitalaren gobernu kontserbadoreen alde egin zuen eta indar kontserbadore eta sozialisten eta erradikal disidenteen arteko Bat-etortzearen parte izan zen. Diputatu nazionala izan zen bi alditan. Probintziako gobernariorde hautatu zuten Abraham Cornejorekin batera, bere agindua 1940ko maiatzean hartuz.
Cornejo 1941eko abenduan hil zen karguan, beraz Aráozek bere agintaldia jarraitu zuen. Bere agintaldian, Antonio Ortelli medikua, senatu probintzialeko presidentea, izan zen gobernadore bitarteko.
1943ko ekainean estatu kolpea eman arte gobernatu zuen; Handik sei egunera, behin-behineko ordezkoa, Roque Lanús, hartu zuen .
Politika behin betiko utzi eta bere herrialdeko historia eta politika aztertzera eta literaturara dedikatu zen.
Buenos Aires hirian hil zen 1971an .
Raúl Aráoz Anzoátegui poeta eta saiakeragilearen aita izan zen (1923-2011).

## Idatzizko lana

1946an argitaratu zuen bere lanik ezagunena, El Diablito del Cabildo, bertako historiaren inguruko ikerketa zabala, Saltako gizartearen bilakaerara bideratua; irudizko kazetari baten eta Saltako Kabildoaren dorrea koroatzen duen haize-orratza apaintzen duen burdina forjatuzko deabruaren irudiaren arteko elkarrizketa bezala eraikia dago.
Lan horren aurretik bost liburu argitaratu zituen eta gutxienez beste bi argitaratuko zituen; horien artean aipa ditzakegu:
* El alma legendaria de Salta (1936)
* Al margen del pasado: Crónica salteña (1944)
* Grandeza moral del Libertador General San Martín(hitzaldia, 1950)
* Vida y obra del Dr. Patrón Costas (1966)

## Erreferentziak

* 1 2 3 4 5 6 «Ernesto Aráoz» Portal de Salta.
* ↑ «Historia del Hospital de Chicoana» Página del Hospital de Chicoana.
* ↑ Rodolfo Villalba Ovejero. «El Poeta del Pueblo» Opinión Calificada.
* ↑ Gregorio Caro Figuera. «La historia de Salta desde la torre de su antiguo Cabildo» Noticias Iruya.

## Kanpo estekak

* Datuak: Q5689607
# Ernesto Ayala

Ernesto Ayala Oliva (Santiago, 1916ko apirilaren 4a – ibid . 2007ko ekainaren 17a) Txileko ingeniari, enpresaburu eta Gremioko buruzagia izan zen, bost urtez Sociedad de Fomento Fabril (Sofofa) elkartearen presidentea eta papergintza eta basogintzako CMPC Enpresa taldekoa izan zen, bertako Matte familiakoa, hamabost urtez baino gehiago.

## Biografia

Ricardo Ayala Venegas eta Esmeralda Oliva Cruzat-en senar-emazteek izan zituzten sei seme-alabetatik hirugarrena izan zen.

## Erreferentziak

* ↑ Publicaciones. .
* ↑ Mi Papel, Publicación de Empresas CMPC. .
* ↑ Siete + 7 (Santiago), 3 de mayo de 2002, p. 12

## Kanpo estekak

* Datuak: Q5836773
# Ernesto Cesàro

Ernesto Cesàro (Napoli, 1859ko martxoaren 12a – Torre Annunziata, 1906ko irailaren 12a) geometria diferentzialeko gaietan lan egin zuen matematikari italiarra izan zen. Serie dibergenteen batuketarako 'batezbestekoaren' metodoagatik ere ezaguna da, Cesàroren batuketa gisa ezagutzen dena.
Eskolatze kaotiko samarra egin ondoren, bidaia luzea egin zuen Europa osoan zehar, eta nahikoa denbora eman zuen Liejan, non Giuseppe anaia zaharrena mineralogiako katedraduna baitzen Meategien Goi Eskolan. Liejan ikasi zuen, baina irakasle batekin izandako gatazka baten ondoren, ikasketak eten zituen eta Italiara itzuli zen. Hala ere, 1886an matematika-katedra lortu zuen Palermoko unibertsitatean. Urtebete geroago doktoretza jaso zuen bere merezimendu zientifikoagatik. 1891n Napolira pasa zen eta 1906an Boloniara.
47 urte zituela hil zen istripuz, bere seme Manlio itotzetik salbatzen saiatzean buruan kolpea hartu zuenean.

## Obrak

* Introduzione alla teoria matematica di calcoli infinitesimali (1893)
* Analisi algebrica (1894)
* Elementi di Calcolo Infinitesimale (1897)

## Erreferentziak

* ↑ (Katalanez) «Ernesto Cesaro» L'Enciclopèdia.cat. Bartzelona: Grup Enciclopèdia Catalana http://www.enciclopedia.cat/EC-GEC-0017219.xml.
* 1 2 «Cesaro ‹-ʃ-›, Ernesto», Dizionario Biografico degli Italiani, [consulta el 18 de febrer del 2014]

## Kanpo estekak

* Novy, Lubos. Cesàro, Ernesto. Complete Dictionary of Scientific Biography. (Ingelesez)
* Marasco, Vincenzo. Ernesto Cesàro, Vita e opera di un personaggio illustre. vesubioweb. (Ingelesez)
* Datuak: Q353422
* Multimedia: Ernesto Cesàro / Q353422
# Ernesto Azzini

Ernesto Azzini (Rodrigo, 1885eko urriaren 17a - Milan, 1923ko uztailaren 14a), txirrindulari italiarra zen. Italiako Giroan seigarren amaitu zuen bi aldiz.

## Palmaresa

1907
* 2. Lombardiako Giroan
1908
* 3. Siziliako Giroan etapa bat
1909
* 6. Italiako Giroan
1910
* Italiako Giroko etapa bat
* Frantziako Tourreko etapa bat
1912
* Italiako Giroko etapa bat

## Sailkapen orokorra Itzuli Handietan

| Itzulia | 1907 | 1908 | 1909 | 1910 | 1911 | 1912 | 1913 | 1914 | 1915 | 1916 | 1917 | 1918 | 1919 | 1920 | 1921 |
| Italiako Giroa | - | - | 6. | UT | UT | 6. | - | - | X | X | X | X | - | - | - |
| Frantziako Tourra | - | - | - | 13. | - | - | - | - | X | X | X | X | - | - | - |
| Espainiako Vuelta | X | X | X | X | X | X | X | X | X | X | X | X | X | X | X |
| Munduko errepideko txapelketa | X | X | X | X | X | X | X | X | X | X | X | X | X | X | X |
-: Ez zuen parte hartu UT: Utzi, ez zuen amaitu X: Ez zen jokatu

## Kanpo estekak

* Ernesto Azzini - ProCyclingStats
* Datuak: Q1848940
* Multimedia: Ernesto Azzini / Q1848940
# Ernesto Boardman

Ernesto Boardman (Saltillo, 1993ko otsailaren 23a) arkularia da. Mexiko ordezkatu zuen 2016ko Udako Olinpiar Jokoetan.

## Erreferentziak

* ↑ Ernesto Boardman
* ↑ Ernesto BOARDMAN

## Kanpo estekak

* Datuak: Q21005118
# Ernesto Castano

Ernesto Castano (Cinisello Balsamo, 1939ko maiatzaren 2a - 2023ko urtarrilaren 5a) italiar futbolaria izan zen.
1956 eta 1970 artean AC Legnano, US Triestina eta Juventus FC taldeetan jokatu zuen. Italiako futbol selekzio nazionalarekin 7 partida jokatu zituen. Selekzio txapeldunaren kide izan zen 1968ko Europako Txapelketan.
Italiako Futbolarien Elkartearen sortzaileetako bat izan zen 1968an.

## Palmaresa

Juventus
* Italiako futbol kopa: 1958–59, 1959–60, 1964–65
* Serie A 1959–60, 1960–61, 1966–67
Italia
* Europako Futbol Txapelketa: 1968

## Kanpo estekak

* Datuak: Q978570
* Multimedia: Ernesto Castano / Q978570
# Famorca

Famorca Valentziako Erkidegoko udalerria da, Comtat eskualdean eta Alacanteko probintzian kokatua.
2009ko urtarrilaren 1eko erroldaren arabera 44 biztanle zituen.

## Ikus, gainera

* Alacanteko udalerrien zerrenda

## Kanpo estekak

* Datuak: Q1751994
* Multimedia: Famorca / Q1751994
# Fan-in

Fan-In ate logiko baten sarrera kopurua da. Adibidez, irudiko ETA ateak biko Fan-Ina dauka. Zirkuitu batek zenbat eta Fan-In altuagoa izan, orduan eta motelagoa da.

## Ikusi gainera

* Fanout

## Kanpo estekak

* Datuak: Q1760638
# Fan

Fan bat (pluralean: fanak​), zerbaiten, talde baten edo norbaiten zale amorratua, mireslea, aldekoa, jarraitzailea, fanatikoa da. Kontzeptua oso arlo desberdinetan erabil daiteke, kirolean zein artean. Euskal Herrian eta Europan, XX. mendeko 70. hamarkadan, The Beatles arrakastarekin kontzeptua asko zabaldu zen. Fanen multzoak fandomak dira. Fanak, sarritan, elkarteak eta klubak sortzen dituzte, fanzineak plazaratzen dituzte, ekimenak antolatzen dituzte gustuko duten hori guztia zabaldu nahian.

## Ikus, gainera

* Fandom

## Kanpo estekak

* Datuak: Q193432
* Multimedia: Fans (person) / Q193432
# Family Business (filma)

Family Business (euskaraz Familia Negozioak) 1989ko Sidney Lumet estatubatuar zinema zuzendariak zuzendutako drama-komedia film bat da. Gidoia Vincent Patrick gidoigile eta idazleak bere izenburu berdineko eleberrian oinarrituz idatzi zuen. Sean Connery, Dustin Hoffman, Matthew Broderick eta Rosanna DeSoto aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
McMullen familiako hiru belaunaldietako senideek, Jessie aitona (Sean Connery), Vito aita (Dustin Hoffman) eta Adam biloba (Matthew Broderick), behin betiko erretiroa ziurtatuko dien lapurreta perfektua burutzen saiatuko dira. Egitasmoa txartel bat sarrera elektroniko egokian txertatu, sartu, irten eta milioi dolarrak banatzea da: bortizkeriarik gabe, susmorik utzi gabe eta poliziarik gabe.

## Aktoreak

* Sean Connery: Jessie McMullen
* Dustin Hoffman: Vito McMullen
* Matthew Broderick: Adam McMullen
* Rosanna DeSoto: Elaine McMullen (kredituetan Rosana DeSoto)
* Janet Carroll: Margie (Jessieren neskalaguna)
* Victoria Jackson as Christine (Adamen neskalaguna)
* Bill McCutcheon: Danny Doheny (tabernaria)
* Deborah Rush: Michele Dempsey (Adamen abokatua)
* B.D. Wong: Jimmy Chui (Adamen irakaslea)
* John Capodice: Tommy
* Luis Guzmán: Torres
* James Tolkan: Epailea
* Thomas A. Carlin: Neary
* Rex Everhart: Ray Garvey
* Tony DiBenedetto: Phil
* Ed Crowley: Charlie
* Aideen O'Kelly: Doheny alarguna

## Kanpo estekak

* Family Business filmaren iragarkia ikusgai. youtube.com (Ingelesez)
* IMDBko fitxa irakurgai (Ingelesez)
* Datuak: Q1395374
# Family (musika taldea)

Family euskal musika taldea izan zen, 1989an eta Donostian sortutakoa. "Indie" edo pop alternatiboaren aitzindaria izan zen, bai eta "Donosti Sound" deituriko mugimenduaren parte.

## Taldekideak

* Javier Aramburu (ahotsa, gitarra eta programazioa)
* Iñaki Gametxogoikoetxea (baxua eta programazioa)

## Diskografia

* La Maqueta Plateada (maketa, 1989)
* Octubre de 1991 (maketa, 1991), Javi Pezek ekoiztua.
* El Signo De La Cruz (Club Fan Fatal, 1992) Fangoriarekin batera.
* Un Soplo En El Corazón (Elefant, 1993; 2003an berrargitaratua)

## Kanpo estekak

* Datuak: Q3753858
# Family Guy

Familiaren Aita (ingelesez: Family Guy) Seth MacFarlanek 1999an FOXentzat sortu zuen komedia biziduna. Bitan seriea emititzeari utzi zioten, lehenengoa 2000an eta bigarrena 2002an, baina serie honen DVD ugari saldu ziren. Gainera, Cartoon Network telebista kateak helduentzako programazioa jarri zuen, beraz, FOXek, 2005ean berriz seriea emititzeari ekin zion.
2009-2013 artean The Cleveland Show afroamerikar aldaera ere izan zuen.

## Argumentua

Oharra: Atal honek istorio osoa edo amaiera argitzen du.
Telesailak AEBetako Rhode Island estatuko Quahog udalerrian bizi den Peter Griffin eta bere familiaren egunerokoak agertzen ditu. Peter lanbidez jostailu lantegi batean lan egiten du eta izaera arduragabea eta festazalea du. Jostailu lantegiaren jabea hil ondoren lantegia erautsi egingo dute, hortaz, denboraldi bat arrantzan jardun ondoren, garagardo lantegi batean lanean hasiko da. Peter Mexikon jaioa izan arren, irlandar jatorrikoa da.
Gainontzeko senideak honakoak dira: Lois emaztea, etxekoandrea eta piano irakaslea; Chris semea, mutil lodikotea, izaera atzeratua eta marrazketarako dohai apartak ditu; Meg alaba, bere institutuan eta familian integratua sentitzen ez den nerabea; Stewie, urte beteko haurtxoa, halere joera sexual bikoitza du, ingeles ahoskerarekin mintzatzen da, eta bere ama hil eta mundua konkistatzeko irrikia du; Brian txakurra, mintzatzeko gai da, Loisez maitemindua dago eta eleberri idazlea delako ustea du, gainera gizakien bizio ugari ere baditu, tartean zurrut egitea, erretzea, eta abar.

## Pertsonaiak

* Seth MacFarlane: Peter Griffin, Brian Griffin, Stewie Griffin, Glenn Quagmire, Tom Tucker, Carter Pewterschmidt, Elmer Hartman, Shamus, Jasper, Jesukristo eta Jainkoa.
* Alex Borstein: Lois Griffin, Babs Pewterschmidt, Tricia Takanawa eta Loretta Brown.
* Mila Kunis: Meg Griffin
* Tara Strong: Meg Griffin (abestietako ahotsa)
* Seth Green: Chris Griffin, Dylan eta Neil Goldman
* Mike Henry: Cleveland Brown, Herbert agure ebofilikoa, Bruce ikuskizun artista, sorra, Fouad eta Erle alkatea.
* Patrick Warburton: Joe Swanson
* Jennifer Tilly: Bonnie Swanson
* Adam West: Adam West
* Lori Alan: Diane Simmons
* Phil LaMarr: Ollie Williams
* Adam Carolla: Heriotza
* Drew Barrymore: Jillian
* Carlos Alazraqui: Johnatan Weed
* Carrie Fisher: Angela
Bikoiztaileak :
| Seth MacFarlane | Alex Borstein | Seth Green | Mila Kunis | Mike Henry |
| Peter, Stewie, Brian, Glenn Quagmire, Tom Tucker, Carter Pewterschmidt eta beste hainbat | Lois, Loretta Brown, Barbara Pewterschmidt, Tricia Takanawa eta beste hainbat | Chris, Neil Goldman eta beste hainbat | Meg | Cleveland Brown, Herbert eta beste hainbat |

## Ikus, gainera

* The Cleveland Show
* American Dad!
* The Simpsons

## Kanpo estekak

* Webgunea (Ingelesez)
* IMDBko fitxa irakurgai (Ingelesez)
* Datuak: Q5930
* Multimedia: Family Guy / Q5930
# Estrées-Saint-Denis kantonamendua

Estrées-Saint-Denis kantonamendua Frantziako kantonamendu bat da. Oise departamenduan dago, Frantzia Garaia eskualdean. Guztira 71 udalerri ditu eta Estrées-Saint-Denis da bere hiriburua.

## Kanpo estekak

* Datuak: Q630878
# Ezkaurreko mendilerroa

    Artikulu hau mendilerroari buruzkoa da; beste esanahietarako, ikus «Ezkaurre».
Ezkaurreko mendilerroa Nafarroa Garaia eta Aragoia artean dagoen mendilerro bat da. Bere punturik altuena Ezkaurre mendia da, 2.045 metrorekin.
Mendilerroan dagoen Ezkaurre mendiak ematen dio izena mendilerroari.

## Mendiak

* Ezkaurre, 2.045 m 42°51′11″N 0°50′28″W﻿ / ﻿42.8530496°N 0.8411654°W﻿ / 42.8530496; -0.8411654 (Nafarroa Garaia eta Aragoia arteko mugan)
* Ezkaurre Erdikoa edo Baines, 1.858 m 42°51′21″N 0°51′51″W﻿ / ﻿42.8559690°N 0.8642251°W﻿ / 42.8559690; -0.8642251 (Nafarroa Garaia)
* Ezkaurretxikia, 1.763 m 42°51′30″N 0°52′41″W﻿ / ﻿42.8584047°N 0.8780903°W﻿ / 42.8584047; -0.8780903 (Nafarroa Garaia)
* Abizondo , 1.673 m 42°51′45″N 0°50′00″W﻿ / ﻿42.86251473°N 0.833221057°W﻿ / 42.86251473; -0.833221057 (Aragoia)
* Ezkaiturrea, 1.498 m 42°52′12″N 0°52′22″W﻿ / ﻿42.8700471°N 0.8727088°W﻿ / 42.8700471; -0.8727088 (Nafarroa Garaia)

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Ezkaurreko mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q60648129
# Ezkatak kentzeko tresna

Ezkatak kentzeko tresna arrainei ezkatak kentzeko erabiltzen den tresna da. Bakelitaz edo metalez egiten dute.

## Kanpo estekak

* Datuak: Q102078178
# Ezkaurre

Ezkaurre (aragoieraz Penya Ezcaurri) Mendebaleko Pirinioetan dagoen mendia da, Nafarroa eta Huescako probintziaren artean.
2.050 metro dituenez, Euskal Herriko mendi altuenetan bosgarrena da (Hiru Erregeen Mahaia da guztietan altuena, 2.428 metrorekin).

## Abiapuntuak

* Izabatik 3 ordu eta 30 minutu hartzen du igoerak.
* Argibielako mendatetik, Izabatik Ansoko ibarrerako bidean 2 orduko igoera dugu.

## GR 11 ibilbidea

Pirinioetako hegoaldeko isurialdea aldenik zeharkatzen duen GR 11 ibilbidea udalerri honetatik igarotzen da.

## Ikus, gainera

* Pirinioak
* Nafarroa Garaiko mendiak
* Zuriza

## Kanpo estekak

* Ezkaurre luberri.net webgunean
* Datuak: Q8538396
* Multimedia: Peña Ezkaurre / Q8538396
# Ezkati

Ezkati Anue ibarrean dagoen herri hustua da.

## Ikus, gainera

* Anue

## Kanpo estekak

* (Gaztelaniaz) Hustutako herriei buruz Navarreria webgunean.
* Datuak: Q12257720
# Ezkata distiratsu

Ezkata distiratsuak, lentejuelak (Heg.) edo pailletak (Ipar.) xafla distiratsu txikiak dira, orokorrean, dilista edo zirkulu formakoak, apaintzeko asmoarekin erabiltzen direnak. Kolore eta tamaina ugaritan daude eskuragarri, baita beste forma geometriko batzuekin ere, karratuak edo izardunak kasu. Ezkata distiratsuak arropa, bitxiak, poltsak eta bestelako osagarriak apaintzeko erabiltzen dira.
Ezkata distiratsu handiak, goiko aldetik bakarrik lotuak, karteletan eta beste adierazle batzuetan erabili dituzte, bereziki kartel argitsuak eta neonezko errotuluak garatu aurretik.
Modan, ezkata distiratsuak gorakada berezia izan zuen 1920 eta 1950eko hamarkaden artean, bereziki emakumeentzako diseinu ausartetan; ohikoa baitzen zinemaren eta ikuskizunaren munduan erabiltzea. 1970eko hamarkadan, disco musikaren sukarrarekin, ezkata distiratsuek indarra berreskuratu zuten eta gizonezkoen modan protagonismoa irabazi zuten; Jackson Fivetarrek eta Bee Geesek harri erakutsi zituzten, eta Gary Glitterrek ere bere izen artistikoa aukeratu zuen haiei erreferentzia eginez. Ondoren, ezkata distiratsua modaz pasatutzat jo zen, gaur egun pasabideetan berreskuratu den arren, ohi paillette frantses hitzarekin deitua.

## Erreferentziak

* ↑ Elhuyar Hiztegia
* Datuak: Q674273
* Multimedia: Sequins / Q674273